ТЕХНИЧКА СПЕЦИФИКАЦИЈА
Радови – Реконструкција и доградња постојећих објеката и изградња нових лучких капацитета Луке Прахово 
УВОД 
Министарство грађевинарства, саобраћаја и инфраструктуре Републике Србије, поступајући по акту Владе 05 Број 351-11148/2021 од 2. децембра 2021. године, започело је реализацију Пројекта „Проширења капацитета Луке Прахово“. 
Предмет набавке је извођење радова на реконструкцији и доградњи постојећих објеката и изградњи нових објеката у оквиру Луке Прахово на оквирним стационажама од km 858+800 до km 859+800 десне обале реке Дунав, на катастарским парцелама бр. 5852/2, 5852/5, 5852/6, 5852/8, 433/4, 5821/10, 388, 389, 390/2, 391/2, 410/2, 5822/3, 5810/1, 510/6, 510/4, 511/5, 513/3 и 544/2 КО Прахово, на територији општине Неготин.
Фазна изградња обухвата следеће фазе: IIa фаза, IIб фаза, IIв фаза, IIг фаза, IIIa фаза, IIIб фаза, IVa фаза, IVб фаза у оквиру којих је предвиђена изградња следећих објеката: управне зграде спратности П+4, димензија 38.60 x 16.80, БРГП 2845 m2 пријавнице и контроле железничке ваге спратности П+0, димензија 8.15 x 6.30, БРГП 51.35 m2 пријавнице спратности П+0, димензија 8.15 x 6.30 БГРП 51.35 m2, зграде уз колску вагу спратности П+0, димензија 6.50 x 3.30, БРГП 23.25 m2, механичарске радионице с магацином резервних делова и трафостаницом спратности П+0, димензија 21.54 x 23.29, БРГП 523.77 m2, трафостанице за Зелени терминал спратности П+0, димензија 11.6 x 7.9, БРГП 107.6 m2.
Радови обухватају и демонтажу/рушење постојећих објеката који се налазе на катастарској парцели број 5852/2 КО Прахово, и то: објеката уписаних у лист непокретности под бројем 1, 5, 7, 8, 9, 10, 15 и 16, као и објеката који нису уписани у листу непокретности, а који су назначени у Пројекту припремних радова – рушење објеката.
Завршена је техничка документација (Идејни пројекат са Студијом оправданости, Студија утицаја на животну средину, Пројекат за грађевинску дозволу) за проширење капацитета Луке Прахово. 
Локацијски услови за фазну реконструкцију и доградњу постојећих објеката и изградњу нових капацитета Луке Прахово, издати су од стране Министарства грађевинарства, саобраћаја и инфраструктуре (ROP-MSGI-3406-LOC- 1/2021; 350-02-00164/2021-07 од 09.04.2021. године. Решење о грађевинској дозволи ROP-MGSI-102-CPIH-5/2022 број: 351-02-00012/2022-07 издато је дана 18.04.2022. године од стране Министарства грађевинарства, саобраћаја и инфраструктуре.   
Плански основ је План детаљне регулације „Лука Прахово“ („Службени лист општине Неготин“, бр.7/2020) и Измене плана детаљне регулације „Лука Прахово“ (Службени лист Општине Неготин, бр. 20/2020 и 1/2021 - исправка).

Закључак о вишегодишњем финасирању 05 број 401-10012/2024 усвојен је на седници Владе дана 17.10.2024. године. 
Средства за изградњу лучке инфраструктуре обезбеђена су у буџету РС. 

1. РАСПОЛОЖИВА ДОКУМЕНТАЦИЈА
Техничка и друга релевантна документација:
· „Идејни пројекат фазне реконструкције и доградње постојећих објеката и изградње нових лучких капацитета Луке Прахово (ЕХТИНГ д.о.о., Београд, јун 2021.) Идејни пројекат је одобрила Републичка ревизијска комисија за техничку контролу, са даљим фазама пројектовања Решењем од 14.10 (бр. 351-02-02563/2021-07). (расположиво на захтев) 
· Увид у доле наведену документацију се може извршити на сајту Министарства грађевинарства, саобраћаја и инфраструктуре
· “Пројекат грађевинске дозволе за фазну реконструкцију и доградњу постојећих објеката и изградњу нових лучких капацитета Луке Прахово (ЕХТИНГ д.о.о., Београд, децембар 2021). Решење о грађевинској дозволи ROP-MGSI-102-CPIH-5/2022 број: 351-02-00012/2022-07 издато је дана 18.04.2022. године од стране Министарства грађевинарства, саобраћаја и инфраструктуре.
· “Студија о процени утицаја на животну средину” (реф.бр. 237/20). Решење о давању сагласност на Студију о процени утицаја на животну средину пројекта изградње нових лучких капацитета „Луке Прахово“ издато је дана 27.12.2021. године од стране Министарства заштите животне средине број 353-02-2266/2021-03. 
· „Елаборат енергетске ефикасности Луке Прахово” (реф.бр. 210-70/21);
· „Елаборат енергетске ефикасности Зеленог терминала“ (ГЛ.1029.ПГД ЕЕЕф);
· „Геотехнички елаборат за изградњу карго терминала на локацији Луке Прахово” (реф.бр. 21-09/38);
· „Елаборат о детаљним геотехничким истраживањима за изградњу нових лучких капацитета луке Прахово ” (реф.бр. 217/21);
· „Елаборат детаљних геотехничких истраживања за изградњу нових лучких капацитета луке Прахово ” (реф.бр. 218/21);
· „Елаборат о заштити од пожара” (ПР-1201-06/21);
При пружању услуге радова на проширењу капацитета Луке Прахово, Наручилац ће омогућити коришћење расположиве техничке документације, студије и елаборате.
.

2. РАДОВИ ПРОШИРЕЊЕ КАПАЦИТЕТА ЛУКЕ ПРАХОВО
Предвиђено проширење: Планирана је реконструкцијa и доградњa постојећих објеката и изградњa нових лучких капацитета Луке Прахово на оквирним стационажама од km 858+800 до km 859+800 десне обале реке Дунав, на к.п. бр. 5852/2, 5852/5, 5852/6, 5852/8, 433/4, 5821/10, 388, 389, 390/2, 391/2, 410/2, 5822/3, 5810/1, 510/6, 510/4, 511/5, 513/3 и 544/2 К.О. Прахово на територији општине Неготин.
Пројектом за грађевинску дозволу обухваћена је реконструкција постојећих и изградња нових објекти лучке инфраструктуре и супраструктуре, као и изградња управне зграде. Предвиђена је изградња терминала за пријем, бродског уља, каљужних вода као и отпадних материја “Зелени терминал”.
Према пројекту за грађевинску дозволу предвиђена је фазна изградња Луке Прахово. Пројектом за грађевинску дозволу обухваћени су следећи радови на реконструкцији и изградњи: 
· формирање нове територије луке насипањем зимовника и низводног потеза десног приобаља Дунава са посебним везом за потребе „зеленог терминала“, са припадајућом инфраструктуром и саобраћајницама; 
· реконструкција постојеће спољне прилазне саобраћајнице са припадајућом инфраструктуром и паркингом за путничка возила; 
· изградња нове спољне прилазне саобраћајнице код „зеленог терминала“ са друмским мостом преко пруге и припадајућом инфраструктуром; 
· реконструкција и изградња лучких железничких колосека; 
· изградња инфраструктуре, супраструктурe и саобраћајницама у оквиру „зеленог терминала“; 
· пројекат конструкције објеката контроле колског улаза и колску вагу са припадајућом инфраструктуром, и саобраћајницама;
· изградња Управне зграде са припадајућим инфраструктурним инсталацијама, саобраћајницом и паркингом за путничка возила. У оквиру објекта у засебним целинама предвиђене су и просторије за Службу царине, Службу граничне полиције, Безбедносне службе и Лучке капетаније.
· изградња зграде механичарске радионице са магацином резервних делова и трафо станицом са припадајућим инфраструктурним инсталацијама, саобраћајницом и паркингом за теретна возила:




ОБИМ РАДОВА 
Обим радова обухвата: 
Измену Пројекта за грађевинску дозволу (ПГД) у складу са пројектним задатком Инвеститора, као прилог конкурсне документације дат је предмет измена пројекта за грађевинску дозволу; 
Техничку контролу измењеног Пројекта за грађевинску дозволу (ПГД) према важећим прописима Републике Србије; 
Израду Пројекта за извођење радова („ПЗИ“) по важећим прописима Републике Србије; 
Спровођење лабораторијских испитивања сагласно Програму контроле и осигурања квалитета (који се прилаже Пројекту за извођење радова), а који је прописан чланом 68. Правилника о садржини, начину и поступку израде и начину вршења техничке контроле техничке документације према класи и намени објеката („Сл.гласник РС“ бр. 96/2023), као и сва остала остала испитивања предвиђена важећом законском регулативом у Републици Србији;
Радове на реконструкцију и доградњу постојећих објеката и изградњу нових лучких капацитета луке Прахово, али не и ограничено на, еколошке и геотехничке радове, обезбеђење/приступне и транспортне путеве, ископ, пуњење, збијање, облагање/насипиње и праћење, нови Зелени терминал, сагласно постојећој Грађевинској дозволи и измењеним сепаратима, као и измењеној грађевинској дозволи; 
Израду Пројекта изведеног објекта по важећим прописима Републике Србије;
[bookmark: _GoBack]Извођач је дужан да сноси трошкове техничког прегледа који се спроводи по важећим прописима Републике Србије;
Поред тога, Извођач је одговоран за опремање објеката обухваћених пројектом укључујући, али не ограничавајући се на сво стручно особље, радну снагу, материјал, постројење, опрему, услуге и пратеће објекте. 
Кратак опис радова дат је у документу „Кратак опис обима радова“, који је саставни део конкурсне докуемнтације. Детаљни подаци су дати у Пројекту за грађевинску дозволу, која је саставни део конкурсне документације.

3. ПЕРИОД ИЗВОЂЕЊА РАДОВА
Рок за реализацију 40 месеци. 
